Հալ Ջորդան

**Հարոլդ** **«Հալ»** **Ջորդան**, ավելի հայտնի որպես '''Կանաչ Լապտեր''', սուպերհերոս, ով հայտնվում է DC Comics-ի կողմից հրատարակված ամերիկյան կոմիքսներում։ Կերպարը 1959 թվականին ստեղծել են Ջոն Բրուումը և նկարիչ Գիլ Քեյնը, և իր անգամ հայտնվել է *Showcase* #22 համարում (1959թ․ հոկտեմբեր)։

Հալ Ջորդանը նախկին ռազմական օդաչու է, ով աշխատում է Ferris Aircraft ընկերությունում որպես փորձնական օդաչու։ Նա Կանաչ Լապտերների կորպուս (*Green Lantern Corps*) միջգալակտիկական ոստիկանական ուժի անդամ է։ Բացի այդ, նա Արդարության Լիգայի (Justice League)՝ DC Comics-ի գլխավոր սուպերհերոսական թիմի հիմնադիր անդամներից է, որտեղ իր թիմակիցներն են Բեթմենը, Սուպերմենը և Հրաշք Կինը։ Ջորդանը տիեզերքում չարիքի դեմ պայքարում է կախարդական մատանի օգտագործելով։ Չնայած նա գործում է ամբողջ տիեզերքում, Ջորդանը սովորաբար ներկայացվում է որպես 2814 սեկտորի պաշտպաններից մեկը, որտեղ նաև գտնվում է Երկիրը։ Նրա ուժերը գալիս են իր մատանուց և Կանաչ Լապտերի մարտկոցից։ Երբ մատանին օգտագործում է մի մարդ, ով ունակ է մեծ վախ հաղթահարել, նա կարող է իր կամքը վերածել ցանկացած երևակայական կառուցվածքի կամ առարկայի։ Ջորդանը այս ուժը կիրառում է տաբեր նպատակներով, օրինակ՝ թռչելու համար, կամ տիեզերական վակուումում վահաններ, սուրեր և լազերներ ստեղծելու, ինչպես նաև իր Կանաչ Լապտերի զգեստը կերտելու համար, որը պաշտպանում է նրա գաղտնի ինքնությունը Երկրի վրա։ Ջորդանի և մյուս բոլոր Կանաչ Լապտերների գործունեությունը վերահսկում և հզորացնում են Տիեզերքի Խորհրդավոր Պահապանները (Guardians of the Universe) :

1990-ականներին Հալ Ջորդանը նաև ներկայացվել է որպես չարագործ։ *Emerald Twilight* և *Zero Hour: Crisis in Time!* պատմություններում նա դառնում է Փարալաքս անունով չարագործ,  սպանում է Կանաչ Լապտերների կորպուսի մեծ մասին և սպառնում է ոչնչացնել տիեզերքը, այն բանից հետո, երբ Մոնգուլը ոչնչացնում է իր ծննդավայր Քոուստ Սիթին։ Հետագա պատմություններում բացահայտվում է, որ Փարալաքսը չարագործ տիեզերական էություն էր, որը կոռումպացրել էր Ջորդանին։ 

Կոմիքսներից դուրս, Ջորդանը հայտնվել է տարբեր անիմացիոն նախագծերում, տեսախաղերում և մարտաֆիլմերում: Կոմիքսներում Ջորդանի բնօրինակ դիզայնը հիմնված էր դերասան Փոլ Նյումանի վրա, և կերպարը IGN-ի կոմիքսների լավագույն 100 հերոսների ցանկում 2011 թվականին զբաղեցնում էր 7-րդ տեղը։ 2012 թվականին պարզվել է, որ կերպարը հրեա է: 2013 թվականին Ջորդանը IGN- ի DC Comics-ի լավագույն 25 հերոսների ցանկում զբաղեցրել է 4-րդ տեղը։

## Հրապարակման պատմություն
1956 թվականին DC Comics-ի խմբագիր Ջուլիուս Շվարցը մեծ հաջողություն ունեցավ՝ վերակենդանացնելով «Ոսկեդարի» հերոս Ֆլեշին։ Հաջողությունից հետո նա նպատակ դրեց վերաստեղծել նաև Կանաչ Լապտերին։ Շվարցը, ոգեշնչվելով իր գիտաֆանտաստիկայի հանդեպ սիրուց,  ցանկացավ նոր Կանաչ Լապտերին ներկայացնել ավելի ժամանակակից ձևով։ Այս նպատակով նա համագործակցության հրավիրեց գրող Ջոն Բրուումին և նկարիչ Գիլ Քեյնին, ովքեր 1959 թվականին *Showcase* #22 համարում (1959թ․ հոկտեմբեր) Կանաչ Լապտերի կերպարը ներկայացրեցին Հալ Ջորդանի տեսքով

Կերպարը մեծ հաջողություն ունեցավ։ *Green Lantern* #1 համարը հրապարակվեց 1960 թվականի հուլիս–օգոստոս ամիսներին և շարունակվեց մինչև #89 համարը, որը լույս տեսավ 1972 թվականի ապրիլ–մայիս ամիսներին։

## Ուժեր և կարողություններ
Որպես Կանաչ Լապտեր՝ Հալ Ջորդանը ունակ է ստեղծել «կոշտ լույսից» կառուցվածքներ, թռչել և իր հզորության մատանու միջոցով օգտագործել տարբեր այլ ունակություններ, որոնց միակ սահմանափակումները նրա երևակայությունն ու կամքի ուժն են։ Ջորդանը, որպես Կանաչ Լապտեր, ունի բացառիկ կամքի ուժ, որը նրան հնարավորություն է տալիս լիարժեք օգտագործել մատանու հնարավորությունները։

Որպես Փարալաքս՝ Հալ Ջորդանը DC տիեզերքի ամենահզոր էակներից մեկն էր։ Բացի Կանաչ Լապտերի ունակություններից, նա կարողանում էր ժամանակ–տարածական հյուսվածքը կառավարել և վերաձևել իր կամքով, իրականությունը մեծ մասշտաբով փոխել, ուներ հսկայական գերբնական ուժ, ինչը ցուցադրել է, երբ մեկ հարվածով ուշագնաց էր արել Սուպերմենին, ինչպես նաև՝ ուներ բարձրացված զգոնություն և դիմացկունություն։ Հալ Ջորդանը, որպես Փարալաքս, երբեք չի պարտվել ֆիզիկական ուժի բացակայության պատճառով․ նրա բոլոր պարտությունները կապված են եղել մտավոր վիճակի փոփոխության հետ, ինչը սովորաբար պայմանավորված էր սեփական խղճի հետ բախումով։ Այդպիսի պահերին նա պարզապես հրաժարվում էր կռվից, հեռանում մարտից և թաքնվում։

## Արտաքին հղումներ
* Official Green Lantern (Hal Jordan) Website 
* Green Lantern (1959) at Don Markstein's Toonopedia. Archived from the original on August 29, 2016.
* 
* Green Lantern's (Hal Jordan's) origin @ dccomics.com 
* Bio at the Unofficial Green Lantern Corps Webpage
## Ծանոթագրություններ

Կատեգորիա:1940 հայտնություններ
Կատեգորիա:DC Comics
Կատեգորիա:DC Comics կերպարներ
Կատեգորիա:Կերպարներ այբբենական կարգով
Կատեգորիա:Հորինված ամերիկացիներ
Կատեգորիա:Հորինված զանգվածային մարդասպաններ
Կատեգորիա:Սուպերհերոսներ